ויטלי סקקון

ויטלי וולודימירוביץ' סקקון (באוקראינית: Віталій Володимирович Скакун; 19 באוגוסט 1996 – 24 בפברואר 2022) היה מהנדס קרבי ימי אוקראיני.

ביוגרפיה 
סקקון נולד בבז'ז'ני שבאוקראינה.

במהלך הפלישה הרוסית לאוקראינה בשנת 2022, תפקידו של הגדוד של סקקון היה הגנה על העיירה הניצ'סק, הממוקמת ליד מצר פרקופ. כאשר שיירת טנקים רוסית התקרבה למקום, הכוחות האוקראיניים החליטו להרוס את גשר הניצ'סק, על-מנת להאט את התקדמות החיילים הרוסים שהתקדמו צפונה מחצי האי קרים במהלך המתקפה על חרסון. סקקון, מהנדס קרבי, התנדב להטמין מוקשים על הגשר. עם זאת, לאחר שהטמין את המוקשים, לא היה לו זמן לסגת מהגשר, ולאחר שהודיע על כוונותיו לחבריו החיילים האוקראינים, הוא פוצץ את המוקשים, הרג את עצמו והרס את הגשר. פעולותיו האטו את התקדמות האויב, ואפשרו לגדודו להתארגן מחדש.

גורמים רשמיים עבדו במהירות על-מנת להעניק לסקקון אות הוקרה צבאי לאחר מותו, וב-26 בפברואר 2022 הוענק לו אות מסדר כוכב הזהב, הגרסה הצבאית של אות גיבור אוקראינה , על-ידי נשיא אוקראינה וולודימיר זלנסקי.

קישורים חיצוניים

הערות שוליים 

אנשי צבא אוקראינים
אישים שנהרגו בפלישה הרוסית לאוקראינה
אישים שהקריבו את עצמם
אוקראינים שנולדו ב-1996
אוקראינים שנפטרו ב-2022